Forberedelser til Cookie’s navngivning #1 – førtanker og invitationer |
← Cookie Outfit 16.09.2012: Sporting Hummel
Konkurrence: VIND lækre hjemmefutter fra FUZZIES!! (2 vindere!) →
På dansk jord igen efter et par dejlige uger sydpå med en super nem baby, som har taget hele turen i stiv arm. Den næste store opgave, som vi som familie, står overfor, er Cookie’s navngivning.
Vi har brugt mange timer på at snakke om, hvilket arrangement vi gerne vil holde….hvordan det skal formes, hvad skal der serveres, hvor skal det holdes osv. osv. Vi landede dog ret hurtigt på nogle nøgleord, som vi kunne arbejde videre med planlægningen udfra: Det skal være uformelt, hyggeligt, afslappet, i dagtimerne, med både familie og venner samt en dag, som vi med glæde vil kunne dokumentere for baby på et tidspunkt, når han bliver stor nok til at synes det er sjovt at se/høre om.
Da vi derefter prøvede at forme noget mere håndfast landede vi på, at vi ville holde det hjemme og som en form for åbent hus – dog med SU og som en slags brunch-buffet, da vi begge holder utrolig meget af den slags mad. På udfordringssiden er vi klar over, at det kræver, at vi rydder stuen totalt for at få plads til borde/stole, men det er nu engang de rammer vi som familie føler os bedst tilpas i og hvor Cookie er på hjemmebane i vante/ trygge rammer, så lidt muskelkraft er vist en billig investering.
Jeg glædede mig naturligvis til vi havde fået detaljerne på plads – for det betød, at jeg kunne lave invitationerne og ønskesedlen ikke mindst. Invitationerne blev enkelte i sort/hvid med en svag orange ramme. Kuverterne med samme tema og med et lukkeklistermærke med billede af vidunderet samt ordet “Invitation”. Jeg blev tilfreds med resultatet og glædede mig til at modtage dem fra trykken, så de kunne blive omdelt. Fik sendt dem inden ferien og nu er svarfristen udløbet. Den store dag – d.29/9-12 …..næste lørdag (gys, det er lige om lidt og jeg mangler så meget!) – kan oprinde. Glæder mig og håber at det bliver den dejligste dag <3
Vil lige vise jer invitationen….
Dette indlæg blev udgivet i Barneliv, Udstyr & tilbehør og tagget barneliv, fest, Invitationer, navngivning, party. Bogmærk permalinket.
4 svar til Forberedelser til Cookie’s navngivning #1 – førtanker og invitationer
20. september 2012 kl. 07:28
Glæææææææææææææder os for vildt 😀 ♥♥♥
21. september 2012 kl. 15:11
Me toooooo :)))
Lyder så hyggeligt, vores dåb for drengene var også helt nede på jorden, solskin og mega hygge med alle dem vi holder af. Håber I får en helt fantastisk dag, :O)
Mange tak ❤ det håber jeg også!